Diari Oficial de la Generalitat Valenciana


Sumari del DOGV 8239, del 21-02-2018 (2018/1595)

Extracte de la Resolució de 31 de gener de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes a associacions i col·lectius d'estudiants de la Universitat de València per a la realització d'activitats socioculturals en el marc de "De març a novembre per la igualtat 2018" i se n'estableixen les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1595


Data del document
:   31-01-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 31 de gener de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes a associacions i col·lectius d'estudiants de la Universitat de València per a la realització d'activitats socioculturals en el marc de "De març a novembre per la igualtat 2018" i se n'estableixen les bases reguladores. [2018/1595]  
  
BDNS (identif.): 386388  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Poden sol·licitar aquestes ajudes les associacions i col·lectius que complisquen algun dels requisits següents:  
a) Associacions d'estudiants legalment constituïdes formades per estudiants de la Universitat de València o per participants en el programa La Nau Gran que tinguen com a finalitat principal el desenvolupament d'activitats socioculturals o de representació estudiantil a la Universitat de València, així com qualssevol altres de les que descriuen com a objectius de la Universitat en els articles 3, 4 i 5 dels Estatuts de la Universitat de València, sempre que aquestes activitats es desenvolupen en el marc de la Universitat de València.  
b) Associacions legalment constituïdes que tinguen entre els seus fins estatutaris el desenvolupament d'activitats socioculturals o de representació estudiantil a la Universitat de València, així com qualssevol altres de les que es descriuen com a objectius de la Universitat en els articles 3, 4 i 5 dels Estatuts, i que disposen d'un col·lectiu o secció d'almenys tres estudiants i/o estudiantes de la Universitat de València com a socis actius, sempre que aquestes activitats es desenvolupen en el marc de la Universitat de València.  
c) Col·lectius que agrupen tres estudiants com a mínim de la Universitat de València o participants en el programa La Nau Gran que tinguen com a fi específic el desenvolupament d'activitats socioculturals o de representació estudiantil a la Universitat de València, així com qualssevol altres de les que descriuen com a objectius de la Universitat en els articles 3, 4 i 5 dels Estatuts, sempre que aquestes activitats es desenvolupen en el marc de la Universitat de València.  
Les associacions i col·lectius sol·licitants han d'estar inscrits en el Cens d'Associacions i Col·lectius de la Universitat de València, d'acord amb el Reglament aprovat en Consell de Govern de 14 de juny de 2005 ACGUV 137/2005.  
  
Segon. Objecte  
L'objecte de la convocatòria donar suport a projectes d'activitats socioculturals realitzades per associacions o col·lectius d'estudiants i estudiantes, que es duguen a terme en el si de la comunitat universitària en el marc institucional de «De març a novembre per la Igualtat 2018». A més a més, aquestes ajudes tenen com a finalitat principal promoure la participació dels estudiants i les estudiantes per afavorir la igualtat de dones i homes en el si de la Universitat i en la societat, d'acord amb els eixos establits en el II Pla d'igualtat de la Universitat de València.  
  
  
Tercer. Bases reguladores  
Les bases íntegres es poden consultar al web http://www.uv.es/sedi i en la Bases de Dades Nacional de Subvencions, a través del web   
http: //www.pap.minhap.gob.es/bdnstrans/es/index  
  
Quarta. Quantia  
El pressupost total màxim autoritzat per a aquesta convocatòria ascendeix a 7.000 euros.  
La dotació econòmica màxima de cada col·lectiu o associació serà de 1.000 euros.  
  
Cinqué. Termini de presentació de sol·licituds  
El termini de presentació de sol·licituds és de 29 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
  
Sisé. Altres dades  
Els sol·licitants hauran de presentar un projecte detallat de l'activitat tal com s'arreplega en la base quarta de la convocatòria.  
  
València, 31 de gener de 2018.- La vicerectora d'Estudis de Grau i Política Lingüística, p. d., el rector (DOGV 17.01.2018): Isabel Vázquez Navarro.